23/2020. (II. 27.) XI.ÖK határozat melléklete

**Budapest Főváros XI. Kerület Újbuda Önkormányzata**

**Képviselő-testülete**

|  |  |  |
| --- | --- | --- |
| **1113 Budapest, Bocskai út 39-41.** |  |  |
| **Ügyintéző:** | Stitzné Koren Zsuzsanna  |
| **Telefonszám:** | 06-1/372-4684 |
| **Tárgy:** | Javaslat új természetvédelmi terület létrehozására  |

Budapest Főváros Önkormányzata megkereste a Hivatal Környezetvédelmi Osztályát a Kőérberki szikes rét Természetvédelmi Terület mellett található összefüggő terület védetté nyilvánítási javaslatával. A védelemre érdemes élőhely a Dobogó út, Péterhegyi út, Őrmezei út, Balatoni út által körbezárt területen található, melynek háborítatlansága a Kőérberki szikes-réthez képest lényegesen nagyobb. A védetté nyilvánítandó terület 60%-ban önkormányzati tulajdon és habitusát tekintve a védett részhez nagyon hasonló élőhelyet képez.

A tárgyi területet több hektáros magasfüvű rétek, nagyobb kiterjedésű, összefüggő területen található nádasodó, szikesedő mocsárrétek és sztyeppesedő füves szikespuszták alkotják.

A védelemre érdemes területen a védett növény- és állatvilág számos faját megtalálhatjuk, hiszen a terület a háborítatlanságával és vizes élőhely jellegéből fakadóan a fővárosban unikumként teremt életteret, ezen fajritkaságoknak. A fás-bokros és ártéri területei, még a védett Kőérberki szikes-rétnél is változatosabb madárvilágnak adnak otthont. A Magyar Madártani és Természetvédelmi Egyesület Budapesti Helyi Csoportjának tagjai eddig összesen 109 madárfajt figyeltek meg a védelemre érdemes területen.

Mivel a több évtizede védettségi oltalmat élvező Kőérberki szikes-rét és a jelen javaslatban szereplő védelemre érdemes terület szomszédos egymással és élőhely jellegét tekintve nagyon is hasonló, ezért megállapítható, hogy a két terület valamikor összefüggő egészet alkotott.

A védetté nyilvánítandó ingatlanokat magában foglaló tömb egyik fele önkormányzati, másik fele magántulajdonban van, továbbá Vb-XI-01. övezeti besorolású: „vízbeszerzési, hidrogeológiai szempontból különösen érzékeny terület” besorolású. A 11/2017. (V. 3.) XI.ÖK rendelettel elfogadott KÉSZ előírásai vonatkoznak használatukra, mely szerint:

• a területen új telket alakítani nem lehet,

• a területen csak a fenntartáshoz szükséges építmények, valamint a biztonsági okokból, ha szükséges őrházak helyezhetők el.

A jelenlegi besorolásból adódóan megállapítható, hogy semmilyen kártérítési kötelezettség nem keletkezik a magántulajdonosok felé a védetté nyilvánítás kapcsán..

A védetté nyilvánítás után a Fővárosi Természetvédelmi Őrszolgálat rendszeres felügyelet alá vonná a területet a védett terület, megakadályozva ezzel az esetleges illegális hulladéklerakásokat. A védett terület Fővárosi Önkormányzat fenntartásába kerül.

Budapest, 2020. február 27.

 **dr. László Imre**

 polgármester

 ***Erről értesül:***

*1. példány: Irattár*

*2. példány: Budapest Főváros Önkormányzata – elektronikus úton*